Diari Oficial de la Generalitat Valenciana


Sumari del DOGV 3136, del 04-12-1997 (1997/12026)

DECRET 292/1997, de 25 de novembre, del Govern Valencià, pel qual es modifica el Decret 221/1996, de 26 de novembre, pel qual es crea el Consell Valencià de Formació Professional No Reglada i Ocupació.
---------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/11/25/292/dof/vci/html**

### Dades del document

Número de DOGV
:   3136

Data del DOGV
:   04-12-1997

Secció del DOGV
:   DISPOSICIONS GENERALS

Número del document
:   1997/12538


Data del document
:   25-11-1997

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

3973 DECRET 292/1997, de 25 de novembre, del Govern Valencià, pel qual es modifica el Decret 221/1996, de 26 de novembre, pel qual es crea el Consell Valencià de Formació Professional No Reglada i Ocupació. [97/X12236]
  
El Decret 221/1996, de 26 de novembre, del Govern Valencià, creà el Consell Valencià de Formació Professional No Reglada i Ocupació, tot complint el que preveu l'apartat 3.1.d de l'Acord Valencià per l'Ocupació i la Formació de 16 de juliol de 1996.
  
Amb la nova adscripció de competències que efectua el Decret 4/1997, de 26 de febrer, del president de la Generalitat Valenciana, pel qual s'assignaren les competències en matèria de treball, economia social, formació i inserció professional, indústria, energia, comerç i defensa dels consumidors i usuaris a la Conselleria d'Ocupació, Indústria i Comerç, cal portar a terme una reestructuració en la composició del Consell, i també l'adaptació de determinats articles.
  
Per tot això i a proposta del conseller d'Ocupació, Indústria i Comerç i amb la deliberació prèvia del Govern Valencià, en la reunió del dia 25 de novembre de 1997,
  
DECRETE
  
Article únic
  
Es modifiquen els articles, paràgrafs i apartats del Decret 221/1996, de 26 de novembre, del Govern Valencià, pel qual es creà el Consell Valencià de Formació Professional No Reglada i Ocupació, que a continuació s'indiquen i que queden redactats així:
  
Article 3, segon paràgraf:
  
"Així mateix, podrà demanar la participació de les universitats de la Comunitat Valenciana o d'altres institucions, per a la qual cosa la Conselleria d'Ocupació, Indústria i Comerç subscriurà els convenis de col·laboració que resulten oportuns".
  
Article 4
  
"1. El Consell Valencià de Formació Professional No Reglada i Ocupació està integrat pels següents membres:
  
a) La presidència, que correspondrà al conseller d'Ocupació, Indústria i Comerç.
  
b) La vicepresidència, que correspondrà al director general de Formació i Inserció Professional.
  
c) Un representant de les conselleries següents:
  
- Presidència.
  
- Economia, Hisenda i Administració Pública.
  
- Cultura, Educació i Ciència.
  
- Ocupació, Indústria i Comerç.
  
- Sanitat.
  
- Agricultura, Pesca i Alimentació.
  
- Medi Ambient
  
- Benestar Social.
  
Aquests representants seran designats pel conseller respectiu.
  
d) Un representant de l'administració general de l'Estat, designat pel delegat del Govern a la Comunitat Valenciana.
  
e) Quatre representants de les organitzacions sindicals de major representativitat en l'àmbit de la Comunitat Valenciana, designats per aquestes i nomenats pel conseller d'Ocupació, Indústria i Comerç.
  
f) Quatre representants de les organitzacions empresarials amb major representativitat en l'àmbit de la Comunitat Valenciana, designats per aquestes i nomenats pel conseller d'Ocupació, Indústria i Comerç.
  
g) Dos experts (persones o representats d'entitats o institucions) que tinga relació amb la formació professional o l'ocupació, designats pel conseller d'Ocupació, Indústria i Comerç.
  
h) Secretari: un funcionari de la Conselleria d'Ocupació, Indústria i Comerç, designat pel conseller i que actuarà amb veu però sense vot.
  
2. Cadascun dels vocals podrà disposar d'un suplent nomenat i designat pels mateixos òrgans que ho hagen fet respecte del corresponent titular.
  
3. Els vocals, el secretari i, si escau, els suplents perdran la seua condició, a més de fer-ho en els casos que amb caràcter general estiga previst en la normativa vigent, quan així ho decidisca l'òrgan que els va designar".
  
Article 5.2
  
"El vicepresident exerceix les funcions del president per substitució, en els casos d'absència, malaltia i altres causes d'impossibilitat, i acompleix totes les que aquest hi delegue".
  
Article 6.3
  
"Formen la Comissió Permanent:
  
- El president o persona en qui aquest delegue.
  
- El vicepresident o persona en qui aquest delegue.
  
- Tres representants de l'administració autonòmica.
  
- El representant de l'administració general de l'Estat.
  
- Dos representants de les organitzacions sindicals, que podran actuar rotatòriament si així ho decideixen els qui tinguen en el Plenari aquesta representació.
  
- Dos representants de les organitzacions empresarials, que podran actuar rotatòriament si així ho decideixen els qui tinguen en el Plenari tal representació.
  
- Un dels representants de les entitats i institucions a què fa esment l'article 4.1.g) d'aquest decret.
  
- El secretari".
  
Article 7. 2
  
"Correspon a la Comissió Permanent:
  
c) Realitzar totes les funcions d'estudi i assessorament que li encomanen el Ple del Consell, el Govern Valencià o la Conselleria d'Ocupació, Indústria i Comerç".
  
DISPOSICIÓ TRANSITÒRIA
  
Els representants de les conselleries esmentades en l'article 4 hauran de ser designats pel conseller respectiu en el termini de deu dies comptats des de l'endemà de la publicació d'aquest decret. La resta dels actuals membres del Consell, que continuen sent-ho d'acord amb la nova estructura, mantindran la vigència del seu nomenament, tret que, en el mateix termini, l'òrgan que els haguera designat comunique a la Conselleria d'Ocupació, Indústria i Comerç la decisió de substituir-los.
  
DISPOSICIONS FINALS
  
Primera
  
Es faculta el conseller d'Ocupació, Indústria i Comerç per a dictar totes les disposicions necessàries per a executar i posar en marxa allò previst en aquesta norma i, en particular, per a aprovar els reglaments de règim interior dels òrgans que es creen.
  
Segona
  
Aquest decret entrarà en vigor el dia de la publicació en el Diari Oficial de la Generalitat Valenciana.
  
València, 25 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI